NaiveNeuron/SloPal huggingface dataset:
P. Hrušovský, predseda NR SR: (2005-11-08):
V. Tkáč, poslanec: Pán predseda, ja mám ľudskú prosbu, aby aspoň do rána do tej 11.00 hodiny sme si to mohli preštudovať, pretože to je skutočne zmena zmien. Nedá sa to nejakým spôsobom aspoň odfotiť teraz večer na stôl, aby sme to mohli v noci spraviť?
P. Farkas, poslanec: (2001-12-05):
V našej transformujúcej sa ekonomike štátny rozpočet vytvára významnú časť celkovej hospodárskej klímy. Štátny rozpočet je hlavným nástrojom v rukách štátu na zabezpečenie a dosiahnutie trvalo udržateľného rozvoja hlavne v otázkach hospodárskej politiky. V tomto zmysle štátny rozpočet u nás zohráva oveľa významnejšiu úlohu než vo vyspelých trhových ekonomikách. Celkový podiel štátneho rozpočtu na dosiahnutej výške hrubého domáceho produktu je u nás oveľa vyšší a významnejší než u nich. Ale aj u nás už existujú markantné znaky poukazujúce na snahy smerujúce k postupnému znižovaniu takéhoto vysokého podielu. Preto aj z tohto hľadiska je veľmi dôležité, z akých národohospodárskych pozícií a trendov sa vychádza, či naznačené trendy sú reálne a vychádzajúc zo stupňa vyspelosti ekonomiky relevantné. Jedným hlavným poslaním štátneho rozpočtu o. i. musí byť snaha motivačne a rozvojovo pôsobiť na podnikateľské subjekty, na verejnú správu, na samosprávu a v neposlednom rade na správanie sa domácností. Makroekonomické východiská, ktoré sú zapracované do návrhu štátneho rozpočtu na rok 2002, vychádzajú z aktualizovaného strednodobého finančného výhľadu na roky 2001 – 2004. Otázka v tejto súvislosti je iba tá, že tento výhľad do akej miery a hĺbky bude pozmenený... M. Andel, podpredseda NR SR: Páni kolegovia, som povedal v tejto miestnosti sa nebude telefonovať. Hovoríme o štátnom rozpočte. Ďakujem. Prepáčte, nech sa páči.
Bublavý, Dušan, poslanec NR SR (2012-08-07):
Ďakujem za slovo. Pán Kaník, vy sám veľmi dobre viete, že zmena dôchodkového systému je potrebná, lebo vy ste otec toho, toho všetkého zla, a musím dávať za pravdu tuná kolegovi poslancovi Hlinovi, keď vás kritizuje, a vy kritizujete vládu Roberta Fica za to, že sa našla konečne jedna vláda, ktorá našla odvahu a ide preorať dôchodkový systém, ktorý bol vami zle nastavený. Sami viete, že vytvára dôchodkový systém 900 miliónov eur ročne stratu a aby sme mohli fungovať, tak naozaj je potrebné, aby to zníženie na 4 %, aby prebehlo. A ja som hrdý na to, že predseda vlády Fico, má odvahu a ide do tohto súboja. Ja už vo volebnej kampani teraz, čo bolo do parlamentných volieb som svojim voličom v okrese Nové mesto nad Váhom sľúbil, že budem bojovať za to, aby sa dôchodkový systém zmenil. A ja som rád, že predseda počúva aj ľudí zdola. A myslím si, že lákaním do druhého piliera, aké prebiehalo DSS-kami, keď sa ľudia, ktorí nahovárali ľudí, aby išli do DSS-ky, delili sa o provízie s týmito ľuďmi, ktorých nahovorili, to bolo naozaj nekorektné a vy sám veľmi dobre viete, že to tak bolo. Tak, prosím vás, aj vy by ste si mali vstúpiť do svedomia a podporiť túto zmenu zákona, ktorú robí teraz strana SMER – sociálna demokracia.
Blcháč, Ján, poslanec NR SR (2020-09-23):
Ďakujem pekne za slovo. Vážený pán predsedajúci, prosím, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Červeňáková, Elena, poslankyňa NR SR (2019-05-21):
Ďakujem kolegyni Gaborčákovej za jej zhodnotenie správy komisárky pre zdravotne ťažko postihnutých, ktorú vecne, argumentačne zhodnotila. A, samozrejme, prináša aj návrhy na riešenia problémov. Poukázala si na problémy v sociálnej starostlivosti, zdravotnej starostlivosti a je hlavne našou úlohou poslancov navrhovať a prijímať také zákony pre osoby so zdravotne ťažkým postihnutím, aby vedeli žiť kvalitný, plnohodnotný život v našej spoločnosti. A ešte viem si predstaviť vašu spoluprácu, pani komisárky, kolegyňa, aj tvoju, keď by fungoval nejaký inštitút alebo už aj na ministerstve práce a sociálnych vecí, že by ste veľmi úzko spolupracovali. A si myslím, že tie vaše výsledky by pomohli alebo vaše riešenia by pomohli ľuďom so zdravotne ťažkým postihnutím. Ďakujem.
Kvasnička, Marián, poslanec NR SR (2015-10-01):
Vážený pán predseda, milé kolegyne, kolegovia, dovoľte mi, aby som predložil spravodajskú správu k navrhovanému zákonu. Vážený pán predseda, v súlade s § 73 zákona o rokovacom poriadku som bol určený predsedom výboru za spravodajcu k uvedenému návrhu zákona. Predkladám informáciu k tomuto návrhu. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy, teda zaviesť miesto pamätného dňa štátny sviatok na výročie vzniku 1. Česko-slovenskej republiky. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali ústavnoprávny výbor a Výbor Národnej rady Slovenskej republiky pre kultúru a médiá. Za gestorský výbor navrhujem Výbor Národnej rady pre kultúru a médiá a odporúčam, aby výbory predmetný návrh zákona prerokovali do 9. novembra 2015 a gestorský výbor do 10. novembra 2015. Vážený pán predseda, to je všetko, skončil som. Prosím, otvorte rozpravu.
Bugár, Béla, podpredseda NR SR (2016-10-26):
Nech sa páči, prezentujme sa a hlasujeme o návrhu prerokovať tento návrh rokovacieho poriadku v treťom čítaní. (Hlasovanie.) Prítomných 140, za 79, proti 48, 13 sa zdržali hlasovania. Konštatujem, že sme v treťom čítaní . Otváram rozpravu v rámci tretieho čítania. Pýtam sa, či sa hlási niekto do rozpravy. Nie, vyhlasujem rozpravu za skončenú. Nech sa páči, pani spravodajkyňa.
B. Bugár, podpredseda NR SR: (2005-05-25):
(Hlasovanie.) Prítomných 131, za 103, proti 4, zdržalo sa 24 poslancov. Návrh do programu schôdze sme zaradili. Ešte som videl ďalší procedurálny návrh. Pán poslanec Lintner? Nech sa páči. Ľ. Lintner, poslanec: Ďakujem za slovo, pán predsedajúci. Musím sa vrátiť k svojmu návrhu, ktorý som predtým prednášal, lebo chcem byť korektný k Národnej rade. Ja som navrhoval, aby sa bod 78, návrh koncepcie privatizácie Železničnej spoločnosti Cargo Slovakia, a. s. (tlač 1101), presunul na júnovú schôdzu. Robil som to v dobrej viere vyriešiť situáciu, ktorá vznikla pri rozprave. Ale dostal som upozornenie, že zákon, ktorý rieši túto situáciu, hovorí, že ak sa Národná rada k tomu nevyjadrí do 30 dní, tak sa to berie, akože Národná rada s tým vyjadrila súhlas. Nechcem zavádzať Národnú radu, lebo si myslím, že ten predložený návrh je komplikovaný, preto sa treba s touto situáciou vysporiadať. Sťahujem pôvodný návrh späť.
P. Hrušovský, predseda NR SR: (2005-09-21):
vládny návrh zákona o energetickej hospodárnosti budov a o zmene a doplnení niektorých zákonov (tlač 1267). Pán minister.
Taraba, Tomáš, poslanec NR SR (2020-09-02):
Vážený pán predseda Národnej rady, prosím, aby ste dali hlasovať o návrhu na doplnenie alebo zmenu programu Národnej rady v texte, ktorým sa uznesie Národná rada Slovenskej republiky a zaviaže vládu, že neprijme ani nenavrhne také opatrenie, ktoré by prikazovalo všetkým občanom Slovenskej republiky povinné očkovanie proti COVID-19 a zároveň neumožní vláde obmedzovať na právach a slobodách tých, ktorí sa očkovať proti COVID-19 nedajú. Zároveň parlament zaväzuje vládu, aby nenakupovala také vakcíny proti COVID-19, ktoré obsahujú bunky pochádzajúce z umelo potratených plodov. Ďakujem pekne. (Smiech v sále.)
Ľ. Vážny, minister dopravy, pôšt a telekomunikácií SR: (2008-03-27):
Ďakujem.
Fecko, Martin, poslanec NR SR (2019-04-02):
Ďakujem pekne. Pán navrhovateľ, no som rád, že zarezonovalo tie, päť územia a viac, alebo že aspoň jedno, že sa to vysvetlilo, ako to má byť. Bola to aj moja pripomienka v prvom čítaní. Škoda, že tam nezarezonovalo aj to, že sú tam iba chránené územia a územia kumulácie podzemných vôd. Myslím si, že mali tam byť aj možnože iné kritériá na ďalšie územia a konkrétne som mal na mysli vojenské obvody, aj bývalé vojenské obvody, napríklad vojenský obvod Javorina, kde máme tiež envirozáťaže a je veľký problém, aby tam mohli tí ľudia čerpať z envirofondu. Takže škoda, že toto. No nemám pozmeňujúci návrh, hovorím otvorene. Ale myslel som si, že aj toto môže zarezonovať vo vašom, lebo moje pozmeňováky neprejdú. Už nebudem naivný, že ako sa tu schvaľujú alebo neschvaľujú. Takže škoda, možnože nabudúce tu bude možnože moja agenda a že dám samostatný ešte návrh, aby sme aj takéto priestory a možnože nájdeme aj iné, aby sa mohli cez ten envirofond teda čerpať náklady teda na tieto, odstraňovanie týchto záťaží. Dobre, že je tam inšpekcia životného, beriem aj tú políciu, ministerstvo vnútra, tá enviropolícia, ktorá teraz proste vzniká, budú posilňovať tie krajské, a okresní nejakí tí vyšetrovatelia, tak myslím si, že dostávame sa do nejakého európskeho štandardu, že aj tá envirokriminalistika by mala dostať vážnosť, ako má na Slovensku byť. Takže toľko iba z mojej strany. Ďakujem.
Danko, Andrej, predseda NR SR (2017-12-21):
Ďakujem za podanie informácie. Otváram rozpravu o tomto bode programu. Pýtam sa, či sa chce niekto prihlásiť do rozpravy. Nie. Ďakujem. Vyhlasujem rozpravu za skončenú. Predseda mandátového a imunitného výboru predniesol návrh uznesenia Národnej rady. Dávam o tomto návrhu uznesenia hlasovať. Prosím, prezentujme sa a hlasujme. (Hlasovanie.) Ďakujem. Prítomných 115, za 115. Konštatujem, že sme schválili uznesenie o nastúpení náhradníkov. Teraz prosím pána Ľuboša Martináka, aby sa dostavil do rokovacej sály. (Príchod poslanca do rokovacej sály.) Pristúpime k sľubu poslanca . Chcem pripomenúť, že poslanec skladá sľub tak, že po verejnom prečítaní textu sľubu položí pravú ruku na ústavu, povie slovo „sľubujem“ a podá ruku predsedovi Národnej rady. Poslanec svojím podpisom potvrdí zloženie sľubu. Prosím pána Ľuboša Martináka, aby pristúpil pred rečnícke miesto a zložil Ústavou Slovenskej republiky predpísaný sľub. Prosím teraz podpredsedu Národnej rady pána Bugára, aby prečítal text sľubu. Zároveň prosím prítomných, aby sme sa počas skladania sľubu postavili. Ďakujem.
Zelník, Štefan, poslanec NR SR (2017-02-01):
Vážený pán predseda, vážené pani poslankyne, vážení poslanci, v rozprave nevystúpil nikto. Prosím, pán predseda, dajte hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Kollár, Boris, predseda NR SR (2020-10-20):
S procedurálnym návrhom vystúpi pán poslanec Fico. Nech sa páči, máte slovo.
Taraba, Tomáš, poslanec NR SR (2021-07-02):
Ja sa snažím nevystupovať k veciam, ktorým nerozumiem, a lesníctvu nerozumiem, ale keď môj kolega predseda kultúrneho výboru sa teda podujal vystupovať k lesom, tak ja sa len tak jemne dovolím. Dva dni to sledujem tak na diaľku a evidujem, teda že kolegovia z opozície nás vyzývajú, tých osemnástich predkladateľov, že nech sa zjaví ten jeden, ktorý nabere tú odvahu a príde obhajovať zákon. Všetci ste sa poodhlasovali, nevystupoval nikto, tak asi po dvoch dňoch ste niečo splietli dokopy. Ale ja si len, môj dojem taký je, že vám tento zákon niekto napísal, vy tomu vôbec zrejme nerozumiete ako osobnej téme, preto sa tu bojíte vystupovať. Politicky ma zaujalo, že vy ste nazvali vládu SMER-u, že bordel, tak politicky si dovolím odkázať, že neexistuje väčšia bordel vláda, ako je tá vaša. A tie výsledky za jeden a pol roka, všetka tá zadlženosť, čo ste tu spáchali ľuďom, a teraz tárať, že národné parky idete chrániť, aby mohli počas pandémie ľudia chodiť na prechádzky na ten mäkký turizmus, neviem, či myslíte tých 3 200 medveďov, ktoré tam na nich čakajú, ktoré, ktoré, ktoré tu chránite s pokutou 5-tisíc niečo euro, ak náhodou by niekto ich strelil. Včera som mal jedného pracovníka na záhrade, zavreli mu kolegu na 10 rokov, lebo trafil piatich medveďov. Takže to je, to je váš chránený druh. No a už keď teda ten, už keď teda ten mäkký, mäkký turizmus si tu... či jemný turizmus idete pestovať, tak zrejme, zrejme by ste mali povedať tých 4-tisíc eur pokút, naozaj ktoré ste tu rozdávali. Vy ste ľuďom bránili chodiť do lesa. Každý hovoril: „Choďte sa nadýchať čerstvého vzduchu! Choďte do prírody!“ Vy ste ľuďom zavreli celú krajinu. Lesy ste vyhlásili pomaly za nepriateľské územie. Takže, takže ak, čo tu vy tým ľuďom chcete sľúbiť? Však vy ste všetko zlikvidovali, čoho ste sa dotkli.
Hrnčiar, Andrej, podpredseda NR SR (2018-09-20):
Ale pani poslankyňa má doplňujúcu otázku, takže budete môcť pokračovať. Nech sa páči.
Grendel, Gábor, podpredseda NR SR (2023-06-27):
Otváram rozpravu, do ktorej som dostal dve písomné prihlášky. Za poslanecký klub strany SME RODINA od pána Petra Pčolinského a potom ešte od pána Mareka Šefčíka, ktorý ako navrhovateľ má, samozrejme, možnosť vystúpiť kedykoľvek. (Reakcie z pléna.)
Svrček, Miloš, poslanec NR SR (2023-02-02):
Prosím, pán predseda, aby ste dali hlasovať o tom, že Národná rada prerokuje návrh ústavného zákona v druhom čítaní.
Glváč, Martin, podpredseda NR SR (2016-09-21):
Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. (Reakcie z pléna.) Písomnú som povedal. Do rozpravy dvaja páni poslanci plus pani navrhovateľka. Uzatváram možnosť prihlásiť sa do rozpravy. Nech sa páči, pani navrhovateľka.
Sopko, Miroslav, poslanec NR SR (2017-11-30):
Ďakujem za slovo, pán predsedajúci. V reakcii na pána poslanca Slobodu. Viete, pán poslanec, že čo je na tom najsmutnejšie? My tu rozprávame, argumentujeme pomerne dlho a nepočujeme žiadne reakcie z druhej strany, maximálne tak počujeme hurhaj momentálne. Ale nevadí. Čo mňa osobne zarazilo, keď som prvýkrát začul o znižovaní počtu poslancov, bolo, v akých sídlach, s akým počtom obyvateľov k tomu dochádza. Hneď mi to pripomenulo to, ako účelovo sa išiel meniť zákon pri voľbách do samosprávnych krajov, keď sa odstránila dvojkolová voľba. A chcem z tohto miesta varovať, ak bolo zámerom predkladateľa zamerať sa na tie sídla, kde súčasná koalícia, keď si pozrieme rôzne geinformačné mapy, ako bola volebná účasť, ako boli jednotlivé volebné výsledky, ak toto bol ten dôvod, prečo potrebujeme práve v týchto sídlach znížiť počet poslancov, je to veľmi chybná taktika. Ľudia veľmi dobre sledujú, čo sa deje, a takéto taktické ťahy jednoducho nevychádzajú. Ďakujem.
Grendel, Gábor, podpredseda NR SR (2020-10-13):
Pán poslanec Baláž.
V. Veteška, podpredseda NR SR: (2004-03-10):
Budeme pokračovať v rokovaní o vládnom návrhu zákona, ktorým sa mení a dopĺňa zákon Národnej rady Slovenskej republiky č. 162/1995 Z. z. o katastri nehnuteľností a o zápise vlastníckych a iných práv k nehnuteľnostiam (katastrálny zákon) v znení neskorších predpisov (tlač 492). Ako som vás informoval, do rozpravy bol jediný písomne prihlásený pán poslanec Maxon. Teraz otváram ústne možnosti prihlášok do rozpravy. Do rozpravy sa prihlásili pani poslankyňa Laššáková, Navrátilová, Federič a Hamerlik. Končím možnosť ďalších prihlášok ústne do rozpravy a ako prvá vystúpi pani poslankyňa Laššáková. Poprosím, panie poslankyne, páni poslanci, pokoj, aby mohla pani poslankyňa predniesť svoje vystúpenie.
Škopová, Anežka, poslankyňa NR SR (2024-01-23):
Ďakujem za slovo, pán predsedajúci. Ďakujem, Peter, aj tebe za tvoj prejav, ktorým si tento týždeň opäť otvoril rozpravu zrušeniu, k zrušeniu ÚŠP. Vo svojom prejave si spomenul skrátené legislatívne konanie. Za posledné dni a aj dnes tu budeme mať možnosť počuť mnoho argumentov a faktov, ktoré jasne dokazujú, že skrátené legislatívne konanie je v tomto prípade neoprávnené. Či už je to podmienka porušovania ľudských práv, hrozba hospodárskych škôd, či ohrozenie bezpečnosti, naplnenie ani jednej z týchto podmienok nebola vládna koalícia schopná preukázať. A tak môžem poznamenať, že vláda porušuje zákon a rokovací poriadok, len aby v zrýchlenom legislatívnom procese pretlačila tento zákon na ochranu zločincov. Hovoril si o znižovaní trestných sadzieb, zmenách v hraniciach výšky škôd a rozširovanie možností na udeľovanie podmienečného trestu, no nehovoriac o tom, že mnoho skutkov nebude po prijatí týchto zmien stíhaných, pretože už nebudú trestným činom. Otázka však znie, prečo vláda, prečo vláde prekáža Úrad špeciálnej prokuratúry a prečo sa takýmto hrubým spôsobom snaží presadiť zmeny v Trestnom zákone a zbúrať tým právny štát. Tak ako si spomínal, výsledky Úradu špeciálnej prokuratúry sú jasné, 40 väčšina právoplatne odsúdených ľudí, 130 podozrivých trestne stíhaných alebo obžalovaných za korupčné trestné činy a zneužívanie moci. Ďakujem.
Figeľ, Ján, podpredseda NR SR (2012-07-24):
Ďakujem pekne. Na vystúpenie štyri reakcie. Nech sa páči, pán poslanec Poliačik.
Zmajkovičová, Renáta, podpredsedníčka NR SR (2014-02-13):
Pán poslanec Zajac teraz vystúpi v rozprave. Nech sa páči.
P. Paška, predseda NR SR: (2009-04-23):
(Hlasovanie.) 140 prítomných, 81 za, 1 proti, 58 sa zdržalo. Sme v treťom čítaní . Otváram rozpravu v rámci tretieho čítania. Opýtam sa, či sa niekto chce prihlásiť. Nie. Vyhlasujem rozpravu za skončenú. Budeme hlasovať, pán spravodajca.
Pollák, Peter, poslanec NR SR (2014-05-28):
Ďakujem pekne. Ja na záver iba zdôrazním to, že v rokoch 2014 – 2020 minimálne v 150 lokalitách postavíme materské školy a verím, že tieto materské školy, postavené materské školy naozaj budú plné, plné rómskych detí, ktoré pripravíme dôstojne a zodpovedne na ich život tak, aby sme v budúcnosti z nich mohli všetci, nie, nie aby sme na nich všetci sa skladali, na ich sociálne dávky, ale aby sme z nich mohli všetci my dôstojne aj žiť. Ďakujem pekne.
Danko, Andrej, podpredseda NR SR (2023-12-07):
Do rozpravy je prihlásený pán poslanec Dostál. Pripraví sa pán poslanec Hlina. Nech sa páči.
Danko, Andrej, podpredseda NR SR (2024-06-11):
Ďakujem. Dávam slovo spoločnému spravodajcovi z výboru pre zdravotníctvo poslancovi Lučanskému, aby informoval Národnú radu o výsledku rokovania výborov a aby odôvodnil návrh a stanovisko gestorského výboru.
Podmanický, Ján, poslanec NR SR (2012-10-25):
Hlasujeme o šiestom bode návrhu pána poslanca Mihála.
Bugár, Béla, podpredseda NR SR (2017-11-30):
Prezentujme sa a hlasujme. (Hlasovanie.) Prítomných 130 poslancov, za 110, proti 18, 2 sa zdržali. Tento návrh sme odsúhlasili. Nech sa páči.
Blanár, Juraj, podpredseda NR SR (2020-11-03):
Ďakujem veľmi pekne, pán predkladateľ. Na vaše vystúpenie máme dve faktické poznámky. Ako prvý pán poslanec Kazda. Máte slovo, nech sa páči.
P. Paška, predseda NR SR: (2008-05-14):
(Hlasovanie.) 142 prítomných, 128 bolo za, 14 sa zdržalo. Návrh sme pridelili výborom a určili sme lehoty na prerokovanie. Pán poslanec Zvonár uvedie hlasovanie v prvom čítaní o vládnom návrhu zákona, ktorým sa mení a dopĺňa zákona č. 579/2004 Z. z. o záchrannej zdravotnej službe a o zmene a doplnení niektorých zákonov v znení zákona č. 351/2005 Z. z. a o zmene a doplnení niektorých zákonov . Je to tlač 606.
Kvorka, Ján, poslanec NR SR (2019-09-25):
Pán predsedajúci, dajte hlasovať o tom, že Národná rada prideľuje predložený návrh zákona na prerokovanie výborom, Ústavnoprávnemu výboru Národnej rady a Výboru Národnej rady pre pôdohospodárstvo a životného prostredie, ďalej aby za gestorský výbor určila hlasovaním Výbor Národnej rady pre pôdohospodárstvo a životné prostredie a aby predmetný návrh zákona prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní.
P. Paška, predseda NR SR: (2009-06-19):
(Hlasovanie.) 136 prítomných, 62 za, 48 proti, 26 sa zdržalo. Tento návrh sme neschválili. Zvolávam poslanecké grémium. Prerušujem rokovanie. (Prerušenie rokovania o 11.10 hodine.) (Pokračovanie rokovania o 11.18 hodine.)
Žiga, Peter, podpredseda NR SR (2024-05-15):
Pán poslanec Szalay.
Laššáková, Jana, podpredsedníčka NR SR (2013-12-17):
Pán poslanec Puci, nech sa páči.
Pellegrini, Peter, predseda NR SR (2015-04-21):
Pani poslankyňa Nicholsonová.
Glváč, Martin, podpredseda NR SR (2018-10-24):
Takto. Ale naozaj hovoríte o niečom inom, lebo máme dva zákony a sú rozdielne. Takže keď budete hovoriť k veci...
Glváč, Martin, podpredseda NR SR (2018-02-07):
Ďakujem. S faktickými poznámkami traja poslanci. Končím možnosť prihlásiť sa. Pán poslanec Mizík, nech sa páči.
Kollár, Boris, predseda NR SR (2023-05-03):
Prosím, prezentujme sa a hlasujeme. (Hlasovanie.) Prítomných 139 poslancov, za 94, proti žiadny, zdržalo sa 41, 4 nehlasovali. Uvedený návrh sme schválili.
P. Abrhan, poslanec: (2005-05-11):
Na to, aby občania mohli tento dokument prijať, je veľmi obsiahly, nezrozumiteľný, nehovoriac o tom, aby ho dokázali poznať. Obsahuje 448 článkov a tým sa zaraďuje k najväčším ústavám, ak nie je ústavou najväčšou. Boli už spomenuté otázky superštátu, boli už spomenuté otázky výlučných kompetencií, spoločných kompetencií, nebudem sa im preto podrobnejšie venovať. Chcel by som len spomenúť jeden okruh problémov, o ktorom nebolo hovorené, a to je otázka globalizácie, snahy o unifikáciu a zároveň rozširovanie Európskej únie. V krátkom čase by sa novými členmi Európskej únie mali stať Rumunsko, Bulharsko. Rokovania sa plánujú s Chorvátskom, Tureckom, na vyjednávanie čakajú Macedónsko, Srbsko, Čierna Hora, Bosna. Otázka Ukrajiny zostáva otvorená. Teda ďalších 8 až 9 štátov. To sú náročné procesy spojené s rozširovaním a zachovaním stability. Preto podľa môjho názoru nie je časovo vhodné do tejto etapy rozširovania vstupovať s takou výraznou snahou zjednocovania v určitých oblastiach politík, akú predkladá návrh ústavy. Rozdielnosť jednotlivých členských krajín je príliš veľká. Tieto krajiny potrebujú časový priestor na priblíženie sa k priemeru. Veď len v našom parlamente aké problémy vyvolávajú mnohé vládne návrhy zákonov, ktoré sa odvolávajú na nutnosť zmien, ktoré si vyžaduje Európska únia. A Slovensko predsa už len na ceste približovania k Európskej únii prešlo veľký kus cesty. Teda snaha o zjednodušenie a sprehľadnenie vzťahov bol jeden z hlavných dôvodov. Dnes však, ak vôbec prebieha diskusia, tak o spôsobe a potrebe jej ratifikácie. O obsahu dokumentu sa hovorí veľmi málo. Podľa prieskumov konaných vo viacerých krajinách väčšina ľudí jej nerozumie, a preto nemá o ňu záujem. Ak mala ambíciu táto ústava priblížiť Európsku úniu občanom, treba povedať, že túto ambíciu tento návrh ústavy nenaplnil, ba naopak, vytvára nový superštát s hlasovacími mechanizmami, ktoré rozhodovacie procesy od občanov vzdialila a zneprehľadnila. Ak chcem mať stabilný európsky priestor, musíme najprv Európsku úniu rozšíriť, stabilizovať vzťahy v rámci doteraz platných noriem a potom spoločne s novými členskými krajinami sa pokúsiť hľadať dohodu podstatne jednoduchšiu, prehľadnejšiu a vyváženejšiu, než je tento predložený návrh. Preto za tento predložený návrh hlasovať nebudem. Záverom. Prepáčte, dámy a páni, že sa vyjadrím tak, ako sa vyjadrím, ale som značne zarazený z miery servility voči Európskej únii, ktorá tu z niektorých prejavov zaznela. Ako je vôbec možné, že v demokratickej diskusii, vďaka Bohu ešte v demokratickom parlamente sa na základe demokraticky vyjadreného vlastného názoru spochybňuje funkcia predsedu parlamentu a legitimity tejto koalície. Prečo by mal z funkcie odstúpiť prezident Klaus len preto, že má iné názory? Malo by sa 50 % Francúzov vysťahovať zo svojej krajiny? Azda v žiadnom parlamente nebol tak slabo sledovaný a komentovaný proces prípravy Európskej únie ako u nás. KDH dnes zachraňuje hrdosť parlamentu, ktorého sme všetci členovia. Ďakujem za pozornosť. (Potlesk.)
Laššáková, Jana, podpredsedníčka NR SR (2013-02-12):
Pán poslanec, chcete reagovať? Nie. Nech sa páči, pán predseda zahraničného výboru, máte slovo.
Šefčík, Marek, poslanec NR SR (2021-12-10):
Ďakujem za slovo, pán predseda. Vážené kolegyne, kolegovia, v rozprave vystúpila jedna poslankyňa a podala pozmeňujúci a doplňujúci návrh k návrhu zákona. Ako spoločný spravodajca podávam návrh na skrátenie lehoty na hlasovanie dnes... o dnes podanom návrhu v rozprave, pretože ešte neuplynula lehota podľa rokovacieho poriadku Národnej rady Slovenskej republiky. Prosím, pán predseda, dajte hlasovať o skrátení lehoty.
Paška, Pavol, predseda NR SR (2013-10-22):
Pán predseda výboru Beblavý.
Blahová, Natália, poslankyňa NR SR (2011-02-08):
Schváliť.
Mičovský, Ján, poslanec NR SR (2015-03-19):
Áno, ďakujem. Takisto sa pridávam k tomu, že to je návrh, ktorý rozhodne treba posunúť do druhého čítania. A na konto tej údržby pravda je taká, že mnohokrát práve vlastník elektrorozvodov, ten monopol si osvojoval nielen právo teda na to vstupovať, ale aj urobiť z toho zaujímavý biznis. Totižto údržba tých priesekov pod elektrovodmi je celkom dobre platená. Podnikatelia v elektrobiznise majú na to prostriedky. Ale veľmi často obchádzali majiteľa, tak ako to povedal pán poslanec, tak, že teda mu šantili po jeho pozemku bez toho, aby ho na to upozornili. A možno by sa tu žiadalo povedať a doplniť potom, Martin, aj do druhého čítania, že ak ide o údržbu takéhoto prieseku, keď už je tam v istom, nevyhnutnom rozsahu zriadený, aby mal vlastník pozemku právo urobiť túto prácu, pokiaľ má o to záujem sám, teda isté akési predkupné právo, pretože často by tak išlo o zaujímavý biznis, nechcem tak povedať, o zaujímavú čiastku, ktorú by z titulu tejto úhrady mohol on sám dostať, pretože takto sa dostávame k takému paradoxu, dneska nedostáva, ako ste správne na to poukázali, nič, ale keď ide o zaplatenie údržby týchto priesekov, celkom dobre zaplatenej, tak tu vlastníka obídeme, aby ani v tomto prípade nedostal nič. Takže dajme mu isté predpracovné právo. Ďakujem.
Kollár, Boris, predseda NR SR (2022-06-22):
Prosím, prezentujme sa a hlasujeme. (Predsedajúci telefonuje interným telefónom.) Prosím vás pekne, zastavujem hlasovanie, lebo je zmätočné. Pán spravodajca, dostanete hneď noty.
Ďuriš Nicholsonová, Lucia, podpredsedníčka NR SR (2017-10-17):
Ďakujem pekne, pán spravodajca. Otváram všeobecnú rozpravu. Písomne sa neprihlásil nikto. Otváram teraz možnosť prihlásiť sa ústne. Končím možnosť prihlásiť sa do rozpravy. Vyhlasujem týmto rozpravu za skončenú. Pán navrhovateľ, pán minister, chcete niečo dodať? Nie, nie je tomu tak. Pán spravodajca? Nie, nie je tomu tak. Prerušujem rokovanie o tomto bode programu. Teraz budeme pokračovať druhým čítaním o vládnom návrhu zákona, ktorým sa mení a dopĺňa zákon č. 79/2015 Z. z. o odpadoch a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony . Vládny návrh zákona je uverejnený ako tlač 660, spoločná správa výborov má tlač 660a. Opäť poprosím pána ministra životného prostredia, aby aj tento návrh zákona uviedol. Nech sa páči.
R. Madej, poslanec: (2004-10-21):
Pán minister, asi nenájdeme zhodu s tým, pretože ja osobne nesúhlasím so spoplatnením denného vysokoškolského štúdia a môžem povedať, že dopadová štúdia trikrát, keď bol predkladaný návrh novely zákona, ktorým by sa spoplatňovalo vysokoškolské štúdium, trikrát chýbala. Dvakrát, keď to ešte bolo vo vláde a raz, keď to prišlo do parlamentu. Viete dobre, že ja som bol ten, kto inicioval, aby dopadovú štúdiu predložilo ministerstvo školstva parlamentu, takže až na poslednú chvíľu niečo predložené bolo. Prišiel aj materiál z ministerstva financií a z ministerstva práce, od ktorého sa ministerstvo školstva dištancovalo, aspoň tak mi bolo povedané. Takže myslím si, že tie záujmy spoplatniť školstvo idú z viacerých strán a nie sú ani doslova koordinované. Ale môžem povedať, že dôvodová správa k zákonu naozaj nestačí, pán minister, v  tom, že je mimoriadne dôležité, ak sa robí takýto vážny krok, tak rozobrať jednotlivé príjmové skupiny obyvateľstva podľa príjmov od zamestnaných cez nezamestnaných, od minimálnej mzdy cez priemernú mzdu a urobiť takéto modely na jednotlivé skupiny obyvateľstva, či sociálne štipendiá a či prípadné spoplatnenie bude dostatočné, alebo či nezaťaží takéto skupiny rodín až príliš veľmi  tým, že obmedzí slobodný prístup ku vzdelaniu, k vysokoškolskému vzdelaniu, ktoré si môžeme a musíme všetci najviac vážiť. Preto moja otázka bude, či máme v parlamente znovu iniciovať návrh na predloženie takejto štúdie, alebo či ju dostaneme aspoň mesiac pred rokovaním o zákone.
Karahuta, Jaroslav, poslanec NR SR (2021-12-14):
Teraz dajte hlasovať o procedurálnom návrhu, ktorý podal pán poslanec Takáč, pán poslanec Kuffa Štefan, pán poslanec Kuffa Filip a pán poslanec Blcháč, a to nepokračovať v rokovaní o návrhu zákona.
Figeľ, Ján, podpredseda NR SR (2015-03-24):
Ďakujem pekne. Otváram všeobecnú rozpravu. Nedostal som písomne žiadnu prihlášku do rozpravy. Pýtam sa teraz na ústnu formu prihlášky do rozpravy. Uzatváram ďalšiu možnosť prihlášok do rozpravy. Na tabuli sú tak uvedení dvaja, Štefan Kuffa a Martin Fronc, v tomto poradí. Nech sa páči, Štefan Kuffa.
Gašpar, Tibor, podpredseda NR SR (2024-09-10):
V reakcii na pána poslanca dve faktické poznámky. Prvý, pán poslanec Pročko, máte slovo.
Gál, Gábor, minister spravodlivosti SR (2018-09-12):
Ďakujem pekne. Vážené kolegyne, vážení kolegovia, návrh, vládny návrh zákona o výbere kandidáta na funkciu európskeho prokurátora a európskeho delegovaného prokurátora je vlastne takým procesným návrhom, na základe ktorého vyberieme nášho kandidáta na post európskeho prokurátora a európskeho delegovaného prokurátora. Sú tam jasné pravidlá, ide o to, aby sme čím skôr sfunkčnili Európsku prokuratúru. Slovenská republika je veľkým zástancom tejto inštitúcie, aby, aby fungovala. Vidíte sami, že niektoré podvody finančného charakteru majú medzinárodné prvky, ťažko sa stíha, narážame na to, aj Finančná správa, aj Kriminálny úrad Finančnej správy, narážame na to, že niektoré krajiny nespolupracujú do takej miery, ako by mali, lehoty nie sú dodržané. Európska prokuratúra práve v týchto trestných činoch má byť akoby zastrešujúcim orgánom so svojimi právomocami. Tento zákon, ako som už v prvom čítaní previedol, že ide čisto o to, ako vyberieme tohto kandidáta. Je tam komisia aj sú predpoklady, kto ako má splniť nejaké požiadavky na základe keď schváleného, tak schváleného zákona, aby sme mali tak dobrého kandidáta. Ďakujem pekne.
Náhlik, Peter, poslanec NR SR (2013-10-22):
Pán predseda, dajte, prosím, hlasovať o zákone ako o celku s odporúčaním gestorského výboru schváliť.
Dubovcová, Jana, poslankyňa NR SR (2012-02-03):
Pán predseda, po ukončení hlasovania v druhom čítaní navrhujem, aby ste dali hlasovať o postúpení návrhu zákona do tretieho čítania ihneď.
Bugár, Béla, podpredseda NR SR (2016-05-25):
Ďakujem pekne. Teraz dávam slovo spravodajcovi, ktorého určil navrhnutý gestorský výbor pre financie a rozpočet, pánovi poslancovi Martinovi Kotlebovi. Nech sa páči.
M. Číž, podpredseda NR SR: (2006-10-18):
Slovo má pán poslanec Tibor Bastrnák. Nech sa páči.
Glváč, Martin, podpredseda NR SR (2017-10-10):
Ďakujem. S faktickou poznámkou jeden poslanec. Končím možnosť prihlásenia sa. Pán poslanec Zelník. (Reakcia z pléna.) Prosím? Tak skúste ešte raz. Ešte pani poslankyňa. Ukončujem možnosť prihlásiť sa. Pán poslanec Zelník.
Grendel, Gábor, podpredseda NR SR (2022-05-25):
Dve faktické poznámky na vaše vystúpenie. Nech sa páči, pán poslanec Jaroslav Karahuta.
Kaník, Ľudovít, poslanec NR SR (2014-11-08):
Pán minister, pán podpredseda vlády, viete, ja som sa musel až smiať, keď som videl, ako vás tak nasilu pomaly k tomu mikrofónu dotlačili. A aj som videl, aj vás chápem, že sa vám celkom až tak nechcelo tam ísť, lebo už toľko bolo povedaného, je to na číslach postavené, dá sa to overiť, naozaj nie je za tým žiadna alchýmia ani žiadne zložité záležitosti a stále je potrebné dokazovať nedokázateľné. S tým, že, samozrejme, premiér nemanažoval túto záležitosť, absolútne súhlasím. Isteže to nemanažoval, isteže o tom len rozhodol a prikázal to a manažovali ste to vy, však ste boli vtedy ministrom, ale určite nebudem súhlasiť s tým, že tie náklady celkové by neboli nižšie, keby neboli zaťažené aj províziami, ktoré, samozrejme, nevieme dokázať, lebo keby sme ich vedeli dokázať, tak podávame trestné oznámenia. Ale spýtajte sa na Slovensku ktoréhokoľvek podnikateľa, živnostníka, niekoho, kto prišiel do styku s väčšou verejnou správou, s vašou vládou, či nemusia za všetko platiť provízie, či od nich za všetko nepýtajú provízie, ktoré od vašej jednej vlády po druhú vládu len rastú. Jednoducho problém je to, o čom tu rozprávame, nastolili ste systém korupčného prostredia, bez ktorého nikto nevie fungovať, pokiaľ človek s vami chce niečo robiť, niečo chce robiť s verejným sektorom. A to je problém, pre ktorý dnes tu sedíme, pre ktorý navrhujeme odvolať celú vládu na čele s Robertom Ficom.
Figeľ, Ján, podpredseda NR SR (2016-02-11):
S reakciou, nech sa páči, Bugár Béla.
P. Paška, predseda NR SR: (2007-10-25):
(Hlasovanie.) 82 prítomných, 1 za, 69 proti, 12 sa zdržalo. Tento návrh sme neschválili.
Dostál, Ondrej, poslanec NR SR (2020-04-02):
Pán poslanec Kotleba, nerozumel som celkom tej vašej úvahe na adresu koalície, kde ste povedali, nielenže máte väčšinu vo výboroch, kto by mal mať väčšinu vo výboroch, no tak to proste vychádza matematicky, väčšinu má koalícia v parlamente a má aj vo výboroch, tak to je v podstate vždy okrem nejakých období mečiarovských, keď bol trestný výbor alebo keď si, keď si to koalícia povedala, že obetuje zahraničný výbor. Ale, ale to je normálna matematika. Poukázali ste na ten argument, že hovoríme, že, že však ale robil to SMER a koalícia v predchádzajúcom volebnom období. Ale to predsa my nepoužívame ako dôvod, prečo odmietame vás a pána poslanca Blahu. To používame iba ako reakciu, keď nám tu smeráci rozprávajú, aká je toto totalita, fašizmus, ako je to bezprecedentné, ako sa to nikdy nestalo, tak na to im, samozrejme, povieme, že vy ste to robili v minulom volebnom období. Minulý rok ste nezvolili Galka, minulý rok ste nezvolili Budaja na miesta, ktoré mali patriť opozícii. My im to pripomíname, ale to nie je dôvod, samozrejme, že prečo, prečo vás odmietame voliť a pána poslanca Blahu. Ten dôvod je, samozrejme, v tom, že ja ani minulé obdobie som nevolil do žiadnej funkcie ani podpredsedu výboru žiadneho poslanca fašistickej strany. A teda pán poslanec Blaha je milovník, obdivovateľ totalitných režimov, ktoré potláčajú ľudské práva. To sú tie dôvody, nie to, že my sa chceme niekomu pomstiť. Však vám sa nemáme dôvod pomsťovať za to, že, že SMER neakceptoval opozíciu v minulom volebnom období. No a povedali ste, že nie ste priateľ Ľuboša Blahu, ale tie názory niekedy naozaj veľmi ťažko rozoznať, či sú to názory komunistu alebo fašistu.
P. Paška, predseda NR SR: (2008-10-21):
Poprosím pána predsedu výboru pre financie, rozpočet a menu pána poslanca Burian, aby uviedol hlasovanie.
Hrnčiar, Andrej, podpredseda NR SR (2019-06-24):
Dve faktické poznámky. Nech sa páči, pán podpredseda Bugár.
Kvorka, Ján, poslanec NR SR (2018-05-23):
Ďakujem za slovo, pán predsedajúci. Vážená pani ministerka, kolegyne, kolegovia, dovolím si tak na záver pár postrehov, ktoré som mal možnosť zachytiť počas tejto rozpravy, ktorá bola ozaj dosť značne rozšírená, ani som nerátal s tým, že toľkí sa do nej zapoja. Ale na druhej strane treba si uvedomiť, od každého, že, a povedať to považujem to za potrebné z tohto miesta, že ten zákon bol pripravovaný v dobrej viere. Pretože niektoré vystúpenia tu smerovali aj k tomu, ako keby niekto sa tu snažil týmto zákonom dosiahnuť dačo si, čo nie je celkom kóšer, a verte mi, že to tak nie je. Práve pravý opak je toho, pretože týmto zákonom alebo novelizáciou tohto zákona sa dosiahlo veľa vecí a problémov, ktoré boli nahromadené za uplynulé obdobie. Aplikuje sa tu aj nejaká legislatíva Európskej únie a chcem povedať, že pri príprave tohto zákona sedela dvakrát skupina odborníkov z ministerstva pôdohospodárstva včetne pani ministerky, pána Bíreša, zástupcovia Národnej rady, celej koalície, kde sa prejednávali veci, ktoré boli problémové, veci, ktoré sa ukazovali, že jednoducho budú nepriechodné, a dokázali sa tieto záležitosti na základe tejto rozpravy vyriešiť. Len tak v krátkosti spomeniem, poďakovať treba ústavnoprávnemu výboru a pánovi, konkrétne pánovi poslancovi Kresákovi, čo sa týka vstupu veterinárov. Je potrebné ozaj zobrať si na vedomie, že sa tuná upravili a skrátila sa lehota v prípade odchytu psov, vyriešili vyriešili sa problémy pre obce v záležitosti, čo sa týka útulkov a karanténnych staníc atď., atď., poplatkov za čipovanie, mohol by tom toho tuná veľmi veľa hovoriť. Chcem ozaj z tohto miesta, nemám to vo zvyku, ale povedať, že z pozície poslancov z opozície vidím, že toto jednoznačne pochopil pán poslanec Poliačik. Sa mi páči jeho prístup a vidím, že dokáže hodiť cez hlavu niekedy to stranícke tričko, tak ako on povedal, že pri tých zvieratách je potrebné ozaj sa vedieť voľajakým spôsobom dohodnúť, aby sa dosiahol ten cieľ, ktorý je potrebný. Toto nehovorím, pretože aby som tuná to obrátil na voľákysi politický, politické smerovanie, ale hovorím to preto, lebo je mi to sympatické, pretože má pravdu, pozorne som ho počúval a viem, o čom hovorí a hovoril, pretože ja takisto som psičkár, psíkov mám a jednoducho viem, viem o čom to je. Bližšie odborne k veciam zrejme sa vyjadrí pani ministerka, čas tiež už nemáme tak dlhý, aby som sa mohol dlhšie tu rozhovoriť, tak jednoducho chcem vám povedať a poďakovať za celý tento prístup, ktorý bol veľmi ťažký, a myslím si, že v niektorých prípadoch aj troška s obavami sme pristupovali k niektorým veciam, lebo nie vždycky bola súlad a súhlas v daných veciach, ktoré bolo potrebné riešiť aj medzi nami, ale keď sa dajú hlavy dohromady, tak sa dá všetko spraviť. Čiže zatiaľ z mojej strany všetko.
Figeľ, Ján, podpredseda NR SR (2014-11-09):
Na vystúpenie pána poslanca Mičovského jedna faktická. Nech sa páči, Martin Poliačik. (Reakcia poslanca Poliačika.) Dve, aj druhá bude. Ja som zaregistroval, takže v poriadku.
Grendel, Gábor, podpredseda NR SR (2022-05-10):
Päť faktických poznámok na vystúpenie pána poslanca Stančíka. Ako prvý pán poslanec Tomáš Taraba.
B. Bugár, podpredseda NR SR: (2005-03-16):
A. Ivanko, poslanec: Ďakujem za slovo. Pán predsedajúci, vážení páni podpredsedovia vlády, vážené kolegyne, kolegovia, dovoľte mi, aby som vás oboznámil so spoločnou správou výborov Národnej rady o prerokovaní návrhu na vyslovenie súhlasu Národnej rady Slovenskej republiky s uzavretím Dodatkového protokolu k Trestnoprávnemu dohovoru o korupcii Slovenskou republikou, tlač 976, vo výboroch Národnej rady. Návrh na vyslovenie súhlasu Národnej rady Slovenskej republiky s uzavretím Dodatkového protokolu k Trestnoprávnemu dohovoru o korupcii Slovenskou republikou pridelil predseda Národnej rady Slovenskej republiky svojím rozhodnutím č. 1045 z 11. februára 2005 na prerokovanie týmto výborom: ústavnoprávnemu výboru a Výboru Národnej rady pre obranu a bezpečnosť. Za gestorský výbor určil ústavnoprávny výbor. Výbory, ktorým bol návrh na vyslovenie súhlasu Národnej rady s uzavretím Dodatkového protokolu k Trestnoprávnemu dohovoru o korupcii Slovenskou republikou pridelený, prerokovali tento v lehote. Ústavnoprávny výbor Národnej rady 9. marca 2005 a Výbor Národnej rady pre obranu a bezpečnosť 8. marca 2005. Odporúčali Národnej rade podľa čl. 86 písm. d) Ústavy Slovenskej republiky vysloviť súhlas s uzavretím Dodatkového protokolu k Trestnoprávnemu dohovoru o korupcii Slovenskou republikou. Gestorský výbor na základe stanovísk výborov vyjadrených v ich uzneseniach a stanovísk poslancov gestorského výboru vyjadrených v rozprave k tomuto návrhu odporúča Národnej rade podľa čl. 86 písm. d) Ústavy Slovenskej republiky vysloviť súhlas s uzavretím Dodatkového protokolu k Trestnoprávnemu dohovoru o korupcii Slovenskou republikou. Spoločná správa výborov Národnej rady o výsledku rokovania o návrhu na vyslovenie súhlasu Národnej rady Slovenskej republiky s uzavretím predmetného Dodatkového protokolu vrátane návrhu uznesenia Národnej rady Slovenskej republiky bola schválená uznesením Ústavnoprávneho výboru Národnej rady číslo 760 z 9. marca 2005. Pán predsedajúci, skončil som, otvorte rozpravu k tomuto bodu rokovania.
Hrnčiar, Andrej, podpredseda NR SR (2019-03-27):
Prosím, prezentujme sa a hlasujme. (Hlasovanie.) Prítomných 137, za 122, proti nikto, zdržalo sa 15. Konštatujem, že sme schválili body zo spoločnej správy.
Paška, Pavol, predseda NR SR (2013-02-07):
Ďakujem. (Výkrik z pléna.) Dohodli sme sa, bol súhlas, že dokončíme tento bod. Už, už vyhlasujem rozpravu za skončenú. Pán podpredseda vlády, chcete krátko zaujať? A, pardon, pán poslanec Huba, Mičovský, Šuca a Mezenská. Nech sa páči. Končím možnosť.
Burian, Jozef, poslanec NR SR (2011-04-06):
Ďakujem pekne, pán predseda. Veľmi krátko. Myslím si, že ja som jasne zadeklaroval, že v rebríčku Slovensko bolo v predchádzajúcom období na prvom mieste v raste hrubého domáceho produktu. A myslím, že žiadna relevantná inštitúcia, ako je Medzinárodný menový fond alebo Európska centrálna banka, nemala výhrady voči opatreniam, ktoré prijala predchádzajúca vláda v čase krízy. Naopak, deklarovali to tieto inštitúcie ako primeranú reakciu vlády Slovenskej republiky na vzniknutú situáciu hospodárskej krízy. A v každom prípade musím povedať, že, a to je zase vizitka toho, v čase krízy musím povedať, práve vaša strana sa predbiehala v tom, aby dala čím lepšie opatrenie, aké lepšie opatrenie prijme táto slovenská vláda, a teda že ste vyčítali vláde, že prijíma neskoro tieto opatrenia, ktoré, je jasné, zvyšovali deficit verejných financií. A musím povedať, že práve pri týchto opatreniach, ktoré pripravila predchádzajúca vláda, ste hlasovali za ne, bolo toho asi 90 %. Čiže dnes sa vyhovárať na to, že v čase krízy zvyšovala vláda dlh, nie je teda, by som povedal, správne alebo nie je korektné. A v každom prípade pokiaľ ide o dlh Slovenskej republiky, ten bol v priemere Európskej únii. To si môžete zistiť aj v štatistických tabuľkách. Vaše rétorické cvičenie je nejakým spôsobom naštudované, ale nie je naštudované na báze efektívnych dát, ktoré sú relevantné a sú k dispozícii na každej stránke Eurostatu. Ďakujem pekne.
Goga, Ľudovít, poslanec NR SR (2017-02-14):
Vážený pán predsedajúci, vážené panie poslankyne, vážení páni poslanci, v súlade s § 73 zákona o rokovacom poriadku som bol určený Výborom Národnej rady pre vzdelávanie, vedu, mládež a šport za spravodajcu k návrhu uvedeného zákona (tlač 389). Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady Slovenskej republiky, Výbor Národnej rady Slovenskej republiky pre verejnú správu a regionálny rozvoj a Výbor Národnej rady Slovenskej republiky pre vzdelávanie, vedu, mládež a šport. Za gestorský výbor navrhujem Výbor Národnej rady pre vzdelávanie, vedu, mládež a šport. Odporúčam, aby predmetný návrh zákona v druhom čítaní výbory prerokovali do 17. marca 2017 a gestorský výbor do 20. marca 2017. Prosím, pán predsedajúci, otvorte všeobecnú rozpravu.
T. Cabaj, podpredseda NR SR: (2009-06-23):
Pani poslankyňa bola jedinou v rozprave, vyhlasujem rozpravu za skončenú. Pani ministerka, chcete sa vyjadriť? Pani ministerka nemá záujem vystúpiť ako navrhovateľ. Pán spravodajca? Takisto sa nechce vyjadriť. Prerušujem rokovanie o tomto bode programu. Budeme pokračovať druhým a tretím čítaním o návrhu na vyslovenie súhlasu Národnej rady Slovenskej republiky s Dohovorom Medzinárodnej organizácie práce o inšpekcii práce v poľnohospodárstve č. 129 z roku 1969 Slovenskou republikou . Návrh vlády máme pod tlačou 1079, spoločná správa výborov je ako tlač 1079a. Návrh opäť odôvodní pani ministerka Viera Tomanová. Nech sa páči, pani ministerka, máte slovo.
Zajac, Pavol, poslanec NR SR (2013-09-17):
No, vážený pán Choma, to, kto je bojovník proti korupcii, sa ukáže pri hlasovaní v druhom čítaní a v treťom čítaní. Tu je určitý posun, návrh, ako chrániť tých, čo nám hlásia korupciu. Osobná integrita, hlasovanie podľa vedomia a svedomia každého jedného poslanca. Tu sa nedá skryť za klub, pretože nám niekto povedal, že nejaký veľký vodca povedal, že tak alebo tak. Tu je tá zodpovednosť každého poslanca Národnej rady. Preto ako aj poznámka pána Bagačku, neviem ani vôbec, čoho sa týka, o akom probléme hovoril. (Ruch v sále.) Máme tu ÚVO, máme kontrolné mechanizmy, ak niekto niečo porušil, ak niekto niečo zdefraudoval, máme tu políciu, prokuratúru, o čom tu hovoríte? Dneska budete, alebo nie dneska, neviem, kedy sa bude hlasovať o tomto návrhu zákona, budete môcť prejaviť, ako vám záleží na boji proti korupcii svojím hlasovaním. Čo sa týka, pán Choma, ja som nekritizoval na D3, že vyhrala najnižšia ponuka. Kritizoval som tú situáciu, keď odrazu len tri firmy sa prihlásili do takejto súťaže, čo za tým môže byť? Viete dobre, že v minulosti už podobné prípady boli a boli nazvané kartelmi a boli súdne potom odsúdené. (Ruch v sále.) Takže ja nehovorím, že toto bol kartel, ale určité podozrenia tu asi sú, keď sa ozýva Európska komisia, keď už aj pán minister Počiatek musel povedať, že takto drahá diaľnica je problém. Ďakujem pánovi Mičovskému za tento postoj, že chcú posunúť tento návrh... (Prerušenie vystúpenia časomerom.)
Glváč, Martin, podpredseda NR SR (2017-03-21):
Ďakujem. S faktickými poznámkami nikto. Ukončujem možnosť sa prihlásenia. Pani poslankyňa Verešová, v rozprave nech sa páči.
Galek, Karol, poslanec NR SR (2017-05-19):
Vážené panie poslankyne, vážení páni poslanci, vážení prítomní, Výbor Národnej rady Slovenskej republiky pre hospodárske záležitosti ma určil za spravodajcu k návrhu skupiny poslancov Národnej rady Slovenskej republiky Miroslava Ivana, Eugena Jurzycu, Jany Kiššovej a Vladimíra Slobodu na vydanie zákona, ktorým sa mení a dopĺňa zákon č. 56/2012 Z. z. o cestnej doprave v znení neskorších predpisov (tlač 504). V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky navrhujem, aby návrh zákona prerokovali výbory: Ústavnoprávny výbor Národnej rady Slovenskej republiky a Výbor Národnej rady Slovenskej republiky pre hospodárske záležitosti. Za gestorský výbor navrhujem Výbor Národnej rady Slovenskej republiky pre hospodárske záležitosti. Odporúčam, aby výbory predmetný návrh zákona prerokovali do 30 dní a v gestorskom výbore do 32 dní. Pán predseda, otvorte, prosím, všeobecnú rozpravu.
Jurinová, Erika, podpredsedníčka NR SR (2012-09-19):
S faktickou poznámkou pán poslanec Osuský.
Pellegrini, Peter, predseda NR SR (2015-02-03):
Prezentujme sa a hlasujme o procedurálnom návrhu vrátiť návrh zákona na dopracovanie. (Hlasovanie.) Prítomných 140 poslancov, za 60, proti 79, zdržal sa 1 poslanec. Tento návrh sme neschválili.
Kondrót, Maroš, poslanec NR SR (2019-09-10):
Vážený pán predseda, ďakujem za slovo. Vzhľadom na to, že pani prezidentka vrátila predmetný návrh zákona, mám pripravený pozmeňujúci návrh, ktorý posúva termíny, čiže zmena nadobudnutia účinnosti právneho predpisu sa navrhuje s ohľadom na prebiehajúci legislatívny proces v Národnej rade, ako aj zachovanie ústavných lehôt v ďalšom štádiu legislatívneho procesu. S ohľadom na navrhovanú zmenu termínu účinnosti zákona sa nevyhnutne upravujú aj termíny v prechodnom ustanovení. Predkladám teda svoj pozmeňujúci návrh: V čl. III sa slová „1. augusta“ nahrádzajú slovami „1. októbra“. V tejto súvislosti sa zároveň v čl. I v bode 8 § 37be vrátane nadpisu slová „1. augusta“ nahrádzajú slovami „1. októbra“ a slová „31. júla“ sa nahrádzajú slovami „30. septembra“. Ďakujem, skončil som.
Hlina, Alojz, poslanec NR SR (2015-12-08):
Ale Fico predkladal návrh... (Reakcia ministra vnútra. Prerušenie vystúpenia predsedajúcim.)
Hrnčiar, Andrej, podpredseda NR SR (2017-02-14):
Končím možnosť nahlásiť sa s faktickými poznámkami. Štyri faktické poznámky na vystúpenie pána poslanca. Nech sa páči, pán poslanec Antal.